text.text: U President ka BJP u Amit Shah, un iakynduh ia ki MLA ha kane ka jylla ha ka por ba un wan iuhkjat ha u bnai ban wan kiba lah ban iasoh bad kane ka party. Katkum ka jingong u President ka BJP Meghalaya u Bah Shibun u Amit Shah un wan hapdeng ki 15 tarik shaneng jong u bnai ban wan.
  U Bah Shibun u la ong ba ha kane ka jingwan jongu president rangbah, un iakynduh ia ki MLA kiba thmu ban pyniasoh bad ka seng, kynthup wat na ka Congress.
  Mynta ka sngi, u national coordinator ka BJP u Arvind Menon u la wan sha ka nongbah ha kaba u la iakynduh ia ki nongialam ka party ban pynkhreh ia ka elekshon bad ban pynkhlain ia ka party ha kane ka jylla.
  Watla u Bah Shibun u la ai dak ba ka jingrung jong kiwei ki MLA sha ka BJP shwa ka elekshon kan long kaba thikna, hynrei um treh ban iathuh ia ki kyrteng jong ki.
  U la ong ba u general secretary ba peit ia ka elekshon u Bhupendra Yadav un sa wan sha ka jylla ha u bnai ban wan ban plie ia ka ophis ka seng.
text.text_idx: #000002
text.text: Pynbna ha u , ka dor kaba jem shibun
  Haba phi don ia kino kino ki jing pynbna, ban pynmih ha U Rupang lane ha ka online news portal jong U ; ym donkam ban wan dalade sha ophis jong U Rupang. Phah ia ki jingthoh da ka whatsapp, ha u number 9436994891 lane ha [email protected] bad ngin sa kren ma ngi iaphi. Phi lah ban phah ia ki video ban pynmih ha youtube channel jong U Rupang, ki jingthoh, ki jingdro, ki design. Ka dor kaba jem shibun.
text.text_idx: #000003